Ο **Σπύρος Φλογαΐτης** (1950) είναι καθηγητής δημοσίου δικαίου στην Νομική σχολή Αθηνών, Διευθυντής και Πρόεδρος του Διοικητικού Συμβουλίου του European Public Law Organization, Επισκέπτης Καθηγητής της Νομικής Σχολής (Τμήματος Νομικής "Κατεύθυνσης Ελληνικού Δικαίου") του Ευρωπαϊκού Πανεπιστημίου Κύπρου δυο φορές υπηρεσιακός Υπουργός Εσωτερικών, και μία φορά Αναπληρωτής Υπουργός Εξωτερικών.

Βιογραφία
---------

Γεννήθηκε στη Λευκάδα σπούδασε Νομική στο Πανεπιστήμιο Αθηνών, Ιστορία και Φιλολογία στην Πρακτική Σχολή Ανωτάτων Σπουδών του Παρισιού *(École Pratique des Hautes Études)*. Επίσης, κατέχει διδακτορικό δίπλωμα στην Ιστορία και το Δίκαιο από τα πανεπιστήμια *Paris I* και *II* αντίστοιχα. Το 1980 εξελέγη λέκτορας της Νομικής σχολής Αθηνών και το 1982 ανακηρύχθηκε τακτικός Καθηγητής του Δημοκρίτειου Πανεπιστημίου Θράκης. Δέκα χρόνια αργότερα, το 1992, εξελέγη καθηγητής Δημοσίου Δικαίου στη Νομική σχολή Αθηνών.

Την περίοδο 1981-1982 διετέλεσε βοηθός του νομικού συμβούλου του πρωθυπουργού Ανδρέα Παπανδρέου ενώ έχει διατελέσει νομικός σύμβουλος σε αρκετά υπουργεία. Επίσης, έχει χρηματίσει πρόεδρος της Επιτροπής για τον Κώδικα Οδικής Κυκλοφορίας (1996-97), του διοικητικού δικαστηρίου του Οργανισμού Ηνωμένων Εθνών, του διοικητικού συμβουλίου της Εταιρείας Παροχής Αερίου Θεσσαλονίκης και αναπληρωτής πρόεδρος του Εθνικού Συμβουλίου Ραδιοτηλεόρασης. Το καλοκαίρι του 2007, λόγω των επικείμενων εκλογών, ανέλαβε υπηρεσιακός υπουργός Εσωτερικών, Δημόσιας Διοίκησης και Αποκέντρωσης. Η θητεία του συνέπεσε με τις δασικές πυρκαγιές που συγκλόνισαν την Ελλάδα το καλοκαίρι του 2007. Τον Σεπτέμβριο του 2009 διορίστηκε για δεύτερη φορά υπηρεσιακός υπουργός Εσωτερικών με αφορμή τις εκλογές της 4ης Οκτωβρίου.

Στις 28 Αυγούστου 2015 κατά τον διορισμό της Υπηρεσιακής Κυβέρνησης Βασιλικής Θάνου ανέλαβε Αναπληρωτής υπουργός Εξωτερικών για Ευρωπαϊκές Υποθέσεις μέχρι τη διενέργεια εκλογών στις 20 Σεπτεμβρίου 2015.

Διευθυντής του Ευρωπαϊκού Οργανισμού Δημοσίου Δικαίου (EPLO), ο οποίος είναι διεθνής οργανισμός με έδρα την Αθήνα.

Είναι νυμφευμένος και έχει δύο παιδιά. Έχει τιμηθεί με το παράσημο του ιππότη της Λεγεώνας της Τιμής της γαλλικής Δημοκρατίας. Έχει συγγράψει αρκετά μελέτες νομικού περιεχομένου.

Πηγές
-----

1. 1 2 3  *Τσεχική Εθνική Βάση Δεδομένων Καθιερωμένων Όρων*. mub2016904889. Ανακτήθηκε στις 17  Δεκεμβρίου 2022.
2. ↑  «EPLO | Director». *www1.eplo.int*. Ανακτήθηκε στις 14 Ιανουαρίου 2019.
3. ↑  «European University Cyprus - Spyridon I. Flogaites». *www.euc.ac.cy*. Ανακτήθηκε στις 14 Ιανουαρίου 2019. [*νεκρός σύνδεσμος*]
4. 1 2  «ΦΛΟΓΑΪΤΗΣ ΣΠΥΡΙΔΩΝ - Βιογραφικό». *www.ana.gr*. Αθηναϊκό Πρακτορείο Ειδήσεων. 13 Οκτωβρίου 2007. Αρχειοθετήθηκε από το πρωτότυπο στις 13 Οκτωβρίου 2007. Ανακτήθηκε στις 2 Ιουλίου 2016. CS1 maint: Unfit url (link)
5. ↑  «Γενική Γραμματεία της Κυβέρνησης | Κυβέρνηση ΚΑΡΑΜΑΝΛΗ Α. ΚΩΝΣΤΑΝΤΙΝΟΥ (2004)». *www.ggk.gov.gr*. Ανακτήθηκε στις 2 Ιουλίου 2016.
6. ↑  «Καθήκοντα ανέλαβε ο υπηρεσιακός υπουργός Εσωτερικών Σπ.Φλογαΐτης». *www.in.gr*. 11 Σεπτεμβρίου 2009. Ανακτήθηκε στις 2 Ιουλίου 2016.
7. ↑  «Γενική Γραμματεία της Κυβέρνησης | Κυβέρνηση ΚΑΡΑΜΑΝΛΗ Α. ΚΩΝΣΤΑΝΤΙΝΟΥ (2007-2009)». *www.ggk.gov.gr*. Ανακτήθηκε στις 2 Ιουλίου 2016.
8. ↑  «Αυτή είναι η υπηρεσιακή κυβέρνηση - Δείτε τα ονόματα». *www.protothema.gr*. Πρώτο Θέμα. 28 Αυγούστου 2015. Ανακτήθηκε στις 2 Ιουλίου 2016.
9. ↑  «Γενική Γραμματεία της Κυβέρνησης | Κυβέρνηση ΘΑΝΟΥ-ΧΡΙΣΤΟΦΙΛΟΥ ΒΑΣΙΛΙΚΗΣ (ΥΠΗΡΕΣΙΑΚΗ) (2015)». *www.ggk.gov.gr*. Ανακτήθηκε στις 2 Ιουλίου 2016.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36918273
* LCCN: n82083765
* ISNI: 0000 0001 1621 0414
* GND: 1045656321
* SUDOC: 026867184
* BNF: cb11902945s (data)
* NLA: 36591923
* NKC: mub2016904889
* CiNii: DA01822151

 |

 |